
Fiatalok alkoholfogyasztási szokásai

Piackutatásunk fő témája a fiatalok alkoholfogyasztási szokásainak megismerése és elemzése. Szeretnénk megtudni, hogy mikor, miért, milyen gyakran, mennyi alkoholt fogyasztanak, milyen hatással van rájuk, illetve, hogy tisztában vannak-e a következményeivel.

Több hipotézisünk volt, ezek közül pár: egyre több fiatalt látunk szórakozóhelyeken illetve az utcán alkoholt fogyasztani; a családi befolyás mértéke csökkent sokkal inkább a baráti kör véleménye mérvadó a tizenéves korosztály számára. A fiatalok inkább az elfogyasztott alkohol mennyiségét tartják szem előtt, mint a minőségét.
Primer és szekunder forrásokat használtunk a kutatás elkészítéséhez. Kvantitatív eljárások segítségével szereztünk elsődleges információkat. Online és papír-alapú kérdőíveket töltettünk ki. Szekunder információnkat egy drogtanulmányból szereztük, azon belül az alkoholfogyasztási szokásokat vizsgáló fejezetből.
A válaszok legtöbbször megegyeztek a mi elgondolásainkkal, de párszor elég meglepő válaszokat is kaptunk. Ezért is fontos ez a téma a mai világban, és főleg Magyarországon, mert fontos, hogy tisztában legyünk az alkohol fiatalokra gyakorolt hatásával, hiszen ez a generáció az emberiség jövője.
Összegzésként megállapíthatjuk, hogy a mai fiatalok többsége fogyaszt alkoholt. Ahogy azt a lentebb mellékelt ábra mutatja, nagyon fiatalon szoknak rá a rendszeres alkoholfogyasztásra. Ennek többféle oka is lehet, a leggyakoribb a másoknak való megfelelési kényszer. A válaszadók átlagéletkora 18 év, meglepő, hogy ebben a korban még nincsenek tisztában az alkoholfogyasztás minden következményével.

